Cyfleoedd mis Medi 2019 - Llenyddiaeth Cymru\nRhestr Fer Llyfr y Flwyddyn 2020\nBeirniaid Llyfr y Flwyddyn 2020\nNoddwyr Llyfr y Flwyddyn 2020\nHafanNewyddionCyfleoedd mis Medi 2019\nCyfleoedd mis Medi 2019\nCyhoeddwyd Llu 2 Medi 2019 - Gan Llenyddiaeth Cymru\nDyma restr o gyfleoedd a dyddiadau cau ar gyfer awduron a sefydliadau fel ei gilydd. Ewch ati nawr i ymgeisio am rai o’r cyfleoedd gwych hyn, a chofiwch ymuno â’n cylchlythyr a’n dilyn ar Facebook, Twitter ac Instagram i gael y wybodaeth ddiweddaraf am gyfleoedd i awduron.\nEisteddfodau – amrywiol\nMae amryw o gystadlaethau llenyddol yn cael eu cynnal mewn Eisteddfodau ar draws Cymru. Dyma restr gyfredol o ddyddiadau cau gan Gymdeithas Eisteddfodau Cymru.\nAm ragor o wybodaeth, cliciwch yma: Dyddiadau Cau Medi 2019\nEncil Awduron Nant – Mis Medi ymlaen\nCroeso i Nant; hen fwthyn Gradd II* sydd wedi ei ail gynllunio’n arbennig ar gyfer encilion ysgrifennu. Wedi ei leoli ar safle Canolfan Ysgrifennu Tŷ Newydd, mae’r bwthyn hunan-arlwyo yma yn darparu hafan gyffyrddus a thawel i unrhyw un sydd angen canolbwyntio ar waith ar y gweill, ychwanegu’r manylion olaf un i’ch gwaith ysgrifennu, neu i ailgynnau eich creadigrwydd.\nCymrodoriaeth Cyhoeddi Rhyngwladol y British Council – 6 Medi\nBydd chwech o gyhoeddwyr yn y DU yn cael eu paru gyda chyhoeddwyr yn Georgia, Twrci neu’r Wcráin. Byddant yn cael y cyfle i ymweld â’u partner mewn ymweliad astudio sydd wedi eu guradu er mwyn rhannu arfer da a chreu cysylltiadau proffesiynol. Rhwng Medi 2019 – Medi2020.\nAm ragor o wybodaeth, ewch i: https://literature.britishcouncil.org/blog/2019/internationalpublishingfellowship?_ga=2.58731885.1902960935.1563183438-925846028.1554825165\nGalwad agored: Under the Counter Culture – 6 Medi\nMae tactileBOSCH yn gwahodd ceisiadau gan egin artistiaid ac artistiaid profiadol. Croesawir unrhyw ffurf gelfyddydol, ond fe anogir yn benodol elfennau byw, perfformiad, clywedol/gweledol a gosodiadau. Mae cyfleoedd ar gael am waith sy’n ymateb i safle, preswyliadau celfyddydol, a mentora. Fe gynhigir ffi i artistiaid yn ogystal â chefnogaeth curadurol a thechnegol.\nAm ragor o wybodaeth, ewch i: https://tactilebosch.co.uk/underthecounterculture\nCanolfan Celfyddydau Pontardawe’n SgriptSlam 2019 – 9 Medi\nCaiff deuddeg sgript eu dewis a’u perfformio mewn tair rownd gerbron cynulleidfa a phanel o feirniaid yn ystod tymor yr hydref. Bydd y beirniaid (Derek Cobley, Chelsey Gillard a Dean Verbeck) yn rhoi adborth ar yr holl ddarnau ac yn dewis un sgript ar gyfer y rownd derfynol. Yn ogystal, bydd y gynulleidfa’n dewis ei hoff ddarn a fydd hefyd yn mynd i’r rownd derfynol.\nYn y rownd derfynol, bydd beirniaid yn dewis y sgript fuddugol a chaiff yr ysgrifennwr y cyfle i weithio gyda’r Ganolfan Celfyddydau ar wythnos ymchwil a datblygu gyda chyfarwyddwr ac actorion i ddatblygu’r darn er mwyn ei berfformio. Bydd y lleoliad hefyd yn rhoi gwybod am gyfleoedd ariannu i ddatblygu’r darn os bydd yn briodol.\nAm ragor o wybodaeth, ewch i: https://npttheatres.co.uk/pontardawe/script-slam/?lang=cy\nGwobr Nan Shepherd am Ysgrifennu am Natur – 10 Medi\nCystadleuaeth newydd i ddarganfod y llais nesaf ym maes ysgrifennu am natur. Nod y wobr yw dathlu llenyddiaeth natur, yn ogystal â darparu llwyfan i egin awduron o gefndiroedd sy’n cael eu tangynrychioli. Bydd yr enillydd yn derbyn cytundeb llyfr gyda Canongate – gan gynnwys mentora golygyddol a thaliad cychwynnol o £10,000 – a’r opsiwn o gael cynrychiolaeth llenyddol gyda Jenny Brown Associates.\nAm ragor o wybodaeth, ewch i: https://nanshepherdprize.com/\nNawdd i Awduron: Cynlluniau Ysgoloriaethau a Mentora Llenyddiaeth Cymru – 10 Medi\nRydym yn falch iawn o gyhoeddi bod Ysgoloriaethau i Awduron a Chynllun Mentora 2020 nawr ar agor i dderbyn ceisiadau.\nYn ychwanegol i’n cynnig arferol, mae’n bleser gennym gyhoeddi cydweithrediad newydd rhwng Llenyddiaeth Cymru, National Centre for Writing, Norwich a Chyfnewidfa Lên Cymru, ar gyfer Cynllun Mentora 2020.\nAm ragor o wybodaeth, ewch i: https://www.llenyddiaethcymru.org/lw-news/ysgoloriaethau-mentora-2020/\nCystadlaethau Mslexia X Poetry Book Society 2019 – 16 Medi\nBeirniad y Women’s Poetry Competition yw’r bardd arobryn, Malika Booker. Gall ymgeiswyr ennill hyd at £2,000 ynghyd â chyhoeddi’r gwaith yn Mslexia a chylchgrawn y PBS Bulletin, mentora gan ddewiswr llyfrau PBS, Sandeep Parmar, ac encil ysgrifennu yn yr\nInternational Artist Residency Centre, Cove Park, yr Alban. Mae’r Women’s Pamphlet Competition yn cynnig cyfle i awduron benywaidd gael cyhoeddi pamffled gyda’r cyhoeddwyr annibynnol o Gymru, Seren.\nAm ragor o wybodaeth, ewch i: https://www.poetrybooks.co.uk/pages/mslexia-pbs-womens-poetry-prize\nDiwrnod Agored y DHA i awduron sy’n cael eu tangynrychioli – 16 Medi\nYn dilyn llwyddiant diwrnodau agored blaenorol, mae David Higham Associates wedi cyhoeddi ei bedwaredd diwrnod ar gyfer awduron sy’n cael eu tangynrychioli. Bydd yn cynnig cyfle i 10 o bobl dreulio diwrnod yn eu cwmni yn cyfarfod arbenigwyr yn y diwydiant a derbyn adborth ar eu gwaith.\nAm ragor o wybodaeth, ewch i: https://www.davidhigham.co.uk/dhaopenday/\nCefnogaeth ariannol ar gyfer taith ymchwil i Québec 2020 – 20 Medi\nI ddathlu’r berthynas rhwng Québec a’r DU, a 60 mlynedd ers sefydlu’r British Council yng Nghanada, mae’r British Council yn falch o’ch gwahodd i gyflwyno cais am gefnogaeth ariannol ar gyfer taith ymchwil rhwng Québec a’r DU yn 2019 a 2020.\nAm ragor o wybodaeth, ewch i: https://www.britishcouncil.ca/programmes/arts/quebec-uk-connections/special-call-60?_ga=2.263356879.232727683.1565711130-925846028.1554825165\nAelodau o Banelau Ymgynghorol – 20 Medi\nY mae nifer cyfyngedig o leoedd gwag ar y Panelau canlynol ar hyn o bryd: Panel Grantiau Cyhoeddi (Cymraeg) a Panel Grantiau Cyhoeddi (Saesneg). Ceir manylion pellach gan: Y Prif Weithredwr, Cyngor Llyfrau Cymru, Castell Brychan, Aberystwyth, Ceredigion SY23 2JB\nAm ragor o wybodaeth, ewch i: http://www.cllc.org.uk/ni-us/swyddi-jobs?diablo.lang=cym\nCystadleuaeth A Room of my Own – 18 Hydref\nMae’r Royal Society of Literature yn cynnal cystadleuaeth i bobl ifanc rhwng 14 – 18 oed, mewn partneriaeth â First Story. 90 mlynedd yn ôl, dywedodd Virginia Woolf beth roedd hi’n ei gredu oedd ei angen ar awdur er mwyn ysgrifennu. Beth yn eich barn chi yr ydych chi ei angen er mwyn cael y dyfodol mwyaf disglair bosib? Ysgrifennwch draethawd sy’n disgrifio hyn.\nAm ragor o wybodaeth, ewch i: https://rsliterature.org/2019/06/a-room-of-my-own-competition/\nLlu 3 Awst 2020\nCyfleoedd Awst 2020\nGwe 24 Gor 2020\nCyhoeddi Beirdd ac Artistiaid Dawns Annibynnol Plethu/Weave; Prosiect ar y cyd rhwng CDCCymru a Llenyddiaeth Cymru\nMaw 30 Meh 2020\nCofiwch Epynt, cerdd gomisiwn gan Ifor ap Glyn\n© 2020 Llenyddiaeth Cymru


Traeth Bae Caerdydd Vueling yn dod â’r Haf i’r Ddinas | POBL CAERDYDD | #PoblCaerdydd\nTraeth Bae Caerdydd Vueling yn dod â’r Haf i’r Ddinas\nMae’r traeth yn ei ôl – a bydd Caerdydd eto’n creu ei glan môr ei hun yn Nhraeth Bae Caerdydd Vueling rhwng 25 Gorffennaf a 5 Medi.\nYn ôl y bobl tu ôl i’r atyniad, disgwylir i’r traeth trefol, sydd wedi bod yn andros o boblogaidd yn y Bae dros y blynyddoedd, ddenu chwarter miliwn o bobl i lan y dŵr, gyda llond bwced o atyniadau glan môr traddodiadol i ddiddanu teuluoedd dros wyliau’r haf.\nYn ogystal â’r traeth tywod mawr i blant, bydd yno ardal chwarae dŵr bas, amrywiaeth o reidiau a gemau gan gynnwys Zorb a Chwyrligwgan, Olwyn Fawr draddodiadol, adloniant byw am ddim, lluniaeth a hyd yn oed gadeiriau dec traddodiadol i ymwelwyr fola heulo.\nMae mynediad am ddim, ond codir tâl am rai cyfleusterau ar y safle.\nCyflwynir Traeth Bae Caerdydd Vueling unwaith eto gan gwmni Sayers Amusements. Yn ôl cyfarwyddwr y cwmni, Norman George Sayers, mae’r traeth wedi bod yn hynod boblogaidd ers ei sefydlu dau haf yn ôl.\n“Rydyn ni wedi gwneud rhai newidiadau i’r fformat i wneud y traeth hyd yn oed yn well i gwsmeriaid” meddai, “a gall ymwelwyr edrych ‘mlaen at ddod â’u plant i amgylchedd diogel a hwyl.”\nBydd y traeth yn Roald Dahl Plass ar lannau dŵr Bae Caerdydd ac ar agor o 10am i 8pm o ddydd Sul i ddydd Iau ac o 10am i 10pm ar ddydd Gwener a dydd Sadwrn.\nMae rhagor o fanyion, ynghyd ag amserlenni’r adloniant, ar Facebook (Facebook.com/thebaybeachcdf) a Twitter (@thebaybeachcdf).\nMae manylion digwyddiadau eraill yng Nghaerdydd dros yr haf ar wefan Gŵyl Caerdydd.\nBae Caerdydd · Gŵyl Caerdydd


Twrnamaint pêl-droed yn dod â chymunedau at ei gilydd | Heddlu Gwent\nStamp amser presennol: 26/05/22 19:01:54\nTwrnamaint pêl-droed yn dod â chymunedau at ei gilydd\nCynhaliwyd twrnamaint cyntaf Cwpan Cydlyniant Casnewydd y penwythnos diwethaf ac rydym yn falch i fod yn rhan ohono\nTrefnwyd y twrnamaint pêl-droed gan y Tîm Cymorth Lleiafrifoedd Ethnig ac Ieuenctid (EYST), Heddlu Gwent, Casnewydd Fyw a Sir Casnewydd yn y Gymuned. Ei nod yw chwalu rhwystrau a chadarnhau cydberthnasau rhwng cymunedau.\nCynhaliwyd y gêm rownd gyntaf rhwng tîm o gymuned de ddwyrain Asia a thîm o’r gymuned Yemenïaidd ym Mhentref Chwaraeon Rhyngwladol Casnewydd, Spytty, ddydd Sul 25 Gorffennaf.\nRoedd swyddogion, swyddogion cymorth cymunedol a staff o’n hadran amrywiaeth a chynhwysiant yn bresennol i gefnogi ac ymgysylltu â chwaraewyr.\nBydd y twrnamaint yn cael ei gynnal dros yr haf a bydd yn cynnwys timau sy’n cynrychioli cymunedau Bangladeshaidd, Yemenïaidd, Pwylaidd a Sudaneaidd o Gasnewydd. Bydd y tîm buddugol yn chwarae yn erbyn tîm yr heddlu a phartneriaid mewn gêm gwpan derfynol arbennig ar 22 Awst.\nDywedodd Prif Uwch-arolygydd Tom Harding: “Rydym yn falch i fod yn rhan o fenter mor wych i ddod â’n cymunedau amrywiol at ei gilydd yng Nghasnewydd. Mae meithrin cydberthynas gadarnhaol rhwng plismona lleol a chymunedau mor bwysig.\n“Mae prosiectau fel hyn yn helpu i fagu ymddiriedaeth a gwella ein dealltwriaeth o anghenion ein cymunedau amrywiol. Hoffwn ddweud diolch enfawr wrth bawb sydd wedi gwneud y twrnamaint hwn yn bosibl a dymuno pob lwc i’r holl chwaraewyr.”


Aveda Phomollient Styling Foam 200ml | Jarrold, Norwich\nWant it on Thursday, 20th January? Place your order within 2 hrs 18 mins and select Nominated Delivery at the checkout.\nAveda Phomollient Styling Foam 50ml £9.00